**ΦΥΛΛΟ ΕΡΓΑΣΙΑΣ**

ΟΜΑΔΑ Α

**1η ΔΡΑΣΤΗΡΙΟΤΗΤΑ**

Παρακολουθήστε τα επιλεγμένα αποσπάσματα της ταινίας «Καλά Χριστούγεννα» που μας μεταφέρει για πρώτη φορά στην οθόνη το συγκλονιστικό περιστατικό που έλαβε χώρα στις Φλαμανδικές πεδιάδες, πέντε μήνες μετά το ξέσπασμα του Α΄ Παγκοσμίου Πολέμου, και συγκεκριμένα την παραμονή των Χριστουγέννων και την ημέρα Χριστουγέννων του έτους 1914, όπου Γάλλοι, Γερμανοί και Σκωτσέζοι στρατιώτες ξέχασαν για λίγο ότι ανήκουν σε εχθρικά στρατόπεδα και ενώθηκαν κάτω από τους ύμνους των Χριστουγέννων. Εναλλακτικά μπορείτε να παρακολουθήσετε τα αποσπάσματα στο youtube με αγγλικούς υπότιτλους <https://www.youtube.com/watch?v=q2RnQXpOZWM> , <https://www.youtube.com/watch?v=RSqlPfZAJG4>

**2η ΔΡΑΣΤΗΡΙΟΤΗΤΑ**

**Ερωτήσεις παρατήρησης-κατανόησης**

* Σε ποιο ιστορικό γεγονός και σε ποια χρονική περίοδο  αναφέρονται τα δύο αποσπάσματα; Σε ποιο μέτωπο εκτυλίσσονται τα γεγονότα; Ποιας εθνικότητας είναι οι πρωταγωνιστές;
* Ποια στοιχεία σας βοήθησαν να καταγράψετε τις παραπάνω πληροφορίες;

**3η ΔΡΑΣΤΗΡΙΟΤΗΤΑ**

**Ερωτήσεις ανάλυσης –κριτικής σύγκρισης**

* Να καταγράψετε μια ιστορική πληροφορία και μια θέση / άποψη, όπως διατυπώνονται μέσα από τους διαλόγους των πρωταγωνιστών
* Να συγκρίνετε τις ιστορικές πληροφορίες του οπτικοακουστικού κειμένου με τις πληροφορίες της αφήγησης του βιβλίου.
* Να αναγνωρίσετε κοινές πληροφορίες και πληροφορίες που προσθέτει η ταινία.

**4η ΔΡΑΣΤΗΡΙΟΤΗΤΑ**

**Εργασία δημιουργικότητας**

* Στο πρώτο απόσπασμα υπάρχει μια πολεμική σκηνή που περιγράφει την κόλαση των χαρακωμάτων. Υποθέστε ότι είστε στρατιώτης στο μέτωπο και βιώνετε τις δύσκολες συνθήκες διαβίωσης στα χαρακώματα. Γράψτε μια επιστολή στην οποία να περιγράφετε την συγκεκριμένη σκηνή της ταινίας ,δίνοντας έμφαση στα συναισθήματα σας. Μπορείτε να χρησιμοποιήσετε το παρακάτω κείμενο ως πρότυπο.

*Αγαπητέ ………….,*

*Σου στέλνω χαιρετισμούς από τον επίγειο τάφο μου. Σίγουρα πολύ γρήγορα θα τρελαθούμε από τα φοβερά πυρά του πυροβολικού. Νύχτα και μέρα συνεχίζουν χωρίς διακοπή. Ποτέ παλιότερα δεν ήταν τόσο άσχημα. Καθόμαστε όλη μέρα βαθιά χωμένοι στη γη χωρίς φως, ούτε ηλιαχτίδα, και απλά περιμένουμε το θάνατο, ο οποίος μπορεί έρθει κάθε στιγμή. ………………………………………………………………………………………………………………………………………………………………………………………………………………………………………………………………………………Δε θα ήθελα να στο γράψω αυτό, αγαπητέ Βίλχελμ, αλλά πρέπει. Ξανά μας κάνουν μεγάλη επίθεση! Θα ξανασυναντηθούμε άραγε; Μόνο ο Θεός ξέρει! Είναι απαίσιο.*